kardosdrur/scandi-wiki huggingface dataset:
Byparlamentarisme

Byparlamentarisme er en ordning for organisering af lokalpolitikken i byer hvor flertallet i et folkevalgt byparlament vælger en byregering som skal have den udøvende magt i byen.

Norge 

I Norge kaldes den folkevalgte forsamling i en by for et "bystyre", mens en byregering kaldes et "byråd".

Der blev indført byparlamentarisme i Oslo i 1986, i Bergen i 2000 og i Tromsø i 2011. Flere andre norske byer har også overvejet at indføre ordningen, mens Tromsø gik tilbage til den traditionelle model med et bystyre og formandskab (svarende til byråd og økonomiudvalg i Danmark) den 1. juli 2016.

Som i andre parlamentariske systemer, er norske byråd ansvarlig overfor bystyret, og kan risikere at blive udsat for mistillidsvotum eller at gå af som følge af et kabinetsspørgsmål. I Bergen behøver et byråd positivt flertal i bystyret for at blive indsat. Oslo brugte også oprindeligt denne ordning, men er nu gået over til en ordning med negativt flertal, hvor ordføreren (det vil sige lederen af bystyret), som selv er valgt med positivt flertal, beder den person som opfattes som lederen for den mest styringsdygtige koalitionen om at danne byråd, efter samme mønster som ved regeringdannelser i Norge.

Se også 
 Oslo byråd

Referencer 

Kommunalpolitik
Carlos Vila Nova

Carlos Manuel Vila Nova (født 1956) er en politiker fra São Tomé og Príncipe som er landets præsident siden 2. oktober 2021.

Vila Nova var kandidat for Acção Democrática Independente ved præsidentvalget i 2021. Den 6. september blev han erklærede landets valgkommision ham som vinder af valget med 58 % af stemmerne. Han besejrede Guilherme Posser da Costa fra partiet MLSTP/PSD som leder den regerende koalition i São Tomé og Príncipes parlament.

Han fungerede tidligere som minister for offentlige arbejder og naturresurser (2010-2012) og minister for infrastruktur, naturresurser og miljø (2014-2018) i regeringerne under premierminister Patrice Trovoada.

Biografi 

Vila Nova blev født i Neves, en by på nordkysten af øen São Tomé. Han er uddannet telekommunikationsingeør fra universitetet i Oran i Algeriet i 1985, og vendte derefter tilbage for at blive leder af computerafdelingen i det statslige statistikdirektorat. I 1988 forlod han stillingen for at blive salgschef på Hotel Miramar, som dengang var det eneste hotel i São Tomé og Príncipe. Han blev forfremmet til direktør for Hotel Miramar i 1992. I 1997 blev han direktør for hotellet Pousada Boa Vista og grundlagde også sit eget rejsebureau Mistral Voyages. Vila Nova fortsatte i turistindustrien indtil han gik ind i politik i 2010.

Vila Nova fungerede som minister for offentlige arbejder og naturresurser i Patrice Trovoadas regering fra 2010  indtil regeringen mistede sit flertal i 2012.  Han blev udnævnt til minister for infrastruktur, naturresurser og miljø, da Trovoadas parti Acção Democrática Independente (ADI) genvandt flertallet i 2014. I 2018 blev Vila Nova valgt til nationalforsamlingen. Han blev nomineret som ADI's kandidat til præsidentvalget i 2021.

Vila Nova er gift og har to døtre.

Referencer 

Præsidenter fra São Tomé og Príncipe
Politikere fra São Tomé og Príncipe
Nuværende statsoverhoveder
Lego Spider-Man

Lego Spider-Man er en produktlinje produceret af den danske legetøjskoncern LEGO, der oprindeligt blev introduceret i 2002, og var inspireret af Spider-Man (2002), og var en del af Lego Studios-serien. Der blev udgivet flere sæt to år senere baseret på filmens efterfølger, Spider-Man 2 (2004). Temaet blev herefter udfaset før udgivelsen af Spider-Man 3 (2007), og rettighederne blev solgt til konkurrenten Mega Brands, der fik en flerårig licensaftale med Marvel Enterprises, der gav dem rettigheder til atproducere "legetøjssæt, køretøjer og andre andre byggeoritenterede produkter" baseret på Marvels karakterer.

I 2012 genoplivede Lego temaet og startede med flere bølger baseret på den animerede serie Ultimate Spider-Man i deres Marvel Super Heroes-tema. Fra 2016 blev temaet omdøbt til blot at hedde Spider-Man. I 2017 og 2019 udkom der sæt baseret på filmene Spider-Man: Homecoming og Spider-Man: Far From Home.

Sæt

Oprindelig serie (2002-2004)

Nuværende serie (2012-nu)

Se også 
 Lego Super Heroes

Referencer

Eksterne henvisninger 
 The Lego Group Homepage

Spider-Man
Spider-Man
Christoffer Lilleholt

Christoffer Lilleholt (født 18. oktober 1995) har været Rådmand for By- og Kulturforvaltningen i Odense Kommune for Venstre

Baggrund 
Christoffer er født i Odense og er søn af folketingsmedlem Lars Chr. Lilleholt. Han dimitterede i 2019 med en kandidatgrad i Statskundskab fra Syddansk Universitet.

Christoffers politiske engagement startede i Venstres Ungdom (VU). Christoffer har været Næstformand i VU Odense og fra 2014-2016 sad han i forretningsudvalget for Venstres Ungdom, det ene år som Landsnæstformand.

Politisk karriere 
Christoffer blev første gang valgt til Odense Byråd i 2013 med 698 antal personlige stemmer. Efter valget i 2017 blev Christoffer Politisk Ordfører for hans parti frem til hans udnævnelse som Rådmand.

Den 6/11 2019 blev Christoffer Lilleholt valgt som Venstres spidskandidat frem mod det kommende kommunalvalg da rådmand Jane Jegind i et interview havde meddelt hun ikke agtede at genopstille.

Kilder og henvisninger 

Kommunalbestyrelsesmedlemmer fra Venstre
Medlemmer af Odense Byråd
Rådmænd i Odense
Brødregade 24-26

Brødregade 24-26, nogle gange også Withs Gård og Englehuset, er en fredet bindingsværksbygning i renæssancestil, der ligger på Brødregade i Randers, der stammer fra slutningen af 1600-tallet. Det er rigt udsmukket og stammer fra den blomstrende handelsperiode i byen.

Historie 
Bygningen blev opført i 1592 af en bygherre med forbogstaverne T.G. Disse forbogstaver er skrevet ind i to bjælker, der nu findes på Museum Østjylland, men som formodes at have hørt til huset. Den er formentlig opført som et hjørnehus med ti fag mod Brødregade, der er ens af byens ældre købmandsgader, og fem fag mod den nu nedlagte Peberslip.

I 1761 blev bygninger beskrevet som En bygning langs gaden 10 fag bindingsværk, 2 loft, i middelmådig stand. Et sidehus syd i gården (ud mod Peberslippen) 6 fag bindingsværk, 2 loft. Et tværhus vest i gården 9 fag bindingsværk, 2 loft, i middelmådig stand (dette tværhus bliver senere i taksationerne nævnt som dragonstald).

I 1837 blev bygningen overtaget af rebslager I.F. With. Han opdelte huset i to selvstændige dele, og efterkommer af Withs slægt ejede begge dele helt op til midten af 1940'erne.

Beskrivelse 
Bygningen er opført i bindingsværk i to stokværk. Det har rødt tegltag.
På en af bjælkerne, der nu opbevares på Østjyllands Museum, står skrevet Herren bevare baade Din Indgang og Udgang fra nu og til evig Tid, Amen 1592.

Bygningen er dekoreret med halvrosetter med englehoveder ud mod gaden, og det er blandt landets fineste eksempler på renæssancebindingsværk. Den er derfor også blevet omtalt som Englehuset.

Se også 
 Fredede bygninger i Randers Kommune

Referencer

Eksterne henvisninger 

Fredede bygninger, konstruktioner og anlæg i Randers Kommune
Bygninger, konstruktioner og anlæg i Randers
Bindingsværksbygninger i Danmark
Etableret i 1592
Renæssancens arkitektur
Forum voor Democratie

Forum voor Democratie (fortkortes: FvD) (dansk: Forum for Demokrati) er et hollandsk konservativt og højrepopulistisk politisk parti.

Historie

Grundlæggelse og de første valg 
FvD blev oprindeligt dannet som en tænktetank i 2016 af Thierry Baudet og Henk Otten, med hovedmål at støtte en nej stemme til Hollands folkeafstemning om EU's samarbejdsaftale med Ukraine, men også generelt bare modstand til EU.

I september 2017 blev tænktetanken lavet om til et parti for at stille op til parlamentsvalget i Holland 2017. FvD vandt her 2 pladser i underhuset.

Ved senatvalget i 2019 vandt FvD 12 pladser i overhuset, og var dermed landets delt største parti i overhuset.

Kontrovers og splittelse 
I juli 2019 blev medstifter Henk Otten smidt ud af partiet, efter at være blevet beskyldt af Baudet for at havde taget fra partikassen under hans arbejde som partiets kasserer. Otten dannede herefter det selvopkaldte parti Groep Otten.

FvD ramte kontrovers i november 2020, da flere medlemmer af partiets ungdomsorganisation havde lavet flere racistiske og antisemitiske kommentarer i en privat WhatsApp gruppe, og at partiformand Baudet blev beskyldt for at have støtte antisemitiske konspirationsteorier, hvilke Baudet afviste. Dette resulterede i at Baudet måtte træde tilbage som partiformand for FvD. Han vendte dog tilbage som formand i december 2020.

I samme december forlod to tidligere kandidater for FvD partiet og dannede JA21, med at FvD ikke havde været gode til at udelukke dem med højreekstreme synspunkter som grunden. 8 ud af FvDs 12 medlemmer af overhuset og alle partiets 3 europaparlamentarikere skiftede senere til JA21.

Ved parlamentsvalget i 2021 foksurede FvD deres valgkampagne på at gå imod nedlukningerne pga. Coronaviruspandemien. FvD gik frem og vandt 8 mandater ved valget.

I maj 2021 forlod 3 af FvDs medlemmer af underhuset partiet i respons til at FvD havde lavet en plakat, som sammenlignede coronavirusnedlukningerne med den tyske besættelse af Holland under anden verdenskrig. De 3 medlemmer dannede i juli 2021 et nyt parti ved navn Belang van Nederland.

Partiet genvandt dog repræsentation i Europa-Parlamentet i januar 2022, da Marcel de Graaff fra Partij voor de Vrijheid skiftede til FvD over hans modstand til coronavirusvaccination.

I marts 2022 forlod to af deres medlemmer af overhuset for at i stedet at side som løsgængere.

Positioner 
FvD beskrives som et nationalkonservativt, euroskeptisk og økonomisk liberalt parti.

FvD ønsker at Holland skal forlade EU, og at indvandring til Holland skal begrænses. Partiet er økonomisk liberalt, og ønske generelt laver skatter og afgifter. Samt ønsker partiet også en form for direkte demokrati indført.

Valgresultater

Parlamentsvalg

Europa-Parlamentsvalg

Kilder

Eksterne henvisninger 

Politiske partier i Nederlandene
Etableret i 2016
Thierry Baudet

Thierry Henri Philippe Baudet (født d. 28. januar 1983) er en hollandsk politiker som er stifter og partiformand for Forum for Demokrati, som siden 2017 har været medlem af Hollands underhus.

Politikere fra Nederlandene
São Tomé og Príncipes præsidenter

Denne liste viser São Tomé og Príncipes Præsidenter siden oprettelsen af præsidentembedet i 1975.

Præsidentembedet São Tomé og Príncipe er mestendels ceremoniel. Præsident kan mægle ved politiske stridigheder, men den reelle magt ligger hos landets premierminister.

Liste over præsidenter 

 Politiske partier

 Andre tilhørsforhold

 Symboler

Tidslinje

Referencer 

Præsidenter fra São Tomé og Príncipe
Lister over præsidenter
Idabjerget

Idabjerget (  ), kendt som Idha, Ídhi, Idi og Ita (bjergmassivet som det er en del af kaldes Psiloritis, ),  er det højeste bjerg på øen Kreta, med en højde på 2.456 moh. Det har den højeste primærfaktor af alle bjerge i Grækenland. En naturpark, Psiloritis naturpark, der omfatter Idabjerget, er en del af UNESCO's Global Geoparks Network.

Bjerget ligger i den regionale enhed i Rethymno, og Ida var et helligsted for Titanen Rhea i græsk mytologi. På dens skråninger ligger en af hulerne, Idaion Antron, Idaeanhulen, hvor guden Zeus ifølge legenden blev født. Andre sagn placerer imidlertid hans fødested i Psychrohulen på Lasithi-plateauet.

Seværdigheder 
Psiloritis ligger på vandskellet mellem den sydlige del af Kreta, der vender mod det Libyske hav og den nordlige, vendt mod Det Ægæiske Hav. En højderyg på 2.321 m øst for toppen forbinder den med Agathias -bjerget, mens den mod vest fortsætter højderyggen med Mount Stolistra (2.336 m)

Kretas universitets Skinakas-observatorieligger på den sekundære top Skinakas i 1.750 meters højde. Det har to teleskoper, herunder en 1.3 m Modificeret Ritchey-Chrétien instrument.

Nida-plateauet ligger øst for bjerget.  På plateauet er der nogle hyrdehytter (mitata), der kun er bygget af lokale sten og bruges både til læ og til ostefremstilling.

Mytologi 
Idabjerget var hjemsted for en race af legendariske gamle metalarbejdere, Dactyler.

Den Idæiske hule 
I oldtiden blev den Idæiske hule, "gudindehulen" (Dea), æret af både minoere og hellenere. På græsk tid blev hulen genindviet til Zeus.[14] Den hule, hvor Zeus blev opfostret, angives af forskellige kilder at være denne hule, en anden af samme navn eller den dikteiske hule.

Der er fundet Segl og elfenben i hulen. Ligesom den dikteiske hule var Idaean-hulen kendt som et sted for indvielser. Den kan have fungeret som stedet for et orakel, symboliseret ved den hyppige afbildning af et tripod på mønter fra den nærliggende oldtidsby , som formodentlig kontrollerede området omkring hulen.

Galleri

Referencer 

Græsk bjergflora 

Bjerge i Grækenland
Kreta
Psiloritis Naturpark

Psiloritis naturpark (græsk Φυσικό Πάρκο Ψηλορείτη) er en natur- og geopark på øen Kreta, i det sydlige Grækenland.

Historie 

Siden 2001 har parken været medlem af European Geoparks Network og UNESCOs Global Geoparks Network .  Det er et lokalt myndighedsinitiativ, ledet af geoparkens forvaltningsudvalg under AKOMM Psiloritis SA  Naturhistorisk museum på Kretas universitet er parkens videnskabelige rådgiver.

Seværdigheder 

Psiloritis naturpark strækker sig på Idabjerget og over dets nordlige forbjerge til det Kretensiske Hav. Den har et areal på 1.159 km 2. Administrativt er parken opdelt i præfekturerne Rethymno og Heraklion. Parkens hovedkvarter ligger i Anogeia kommune.

Parken har til formål at bevare natur- og kulturarven i Psiloritis-området gennem information og uddannelsesmæssige aktiviteter samt initiativer til bæredygtig udvikling som geoturisme, økoturisme og agroturisme. På grund af dets geologiske seværdigheder arrangerer mange universiteter verden over ekskursioner for deres studerende til parken. Blandt parkens geologiske attraktioner er de mange huler, herunder Den Idæiske hule. Grotterne samt andre formationer i parken er forbundet med den karstiske karakter af Idabjerget og Psiloritismassivet.

Kilder og henvisninger 

 Psiloritis naturpark

Bjerge i Grækenland
Kreta
Naturparker
Kupforsøget i São Tomé og Príncipe i 1995

Kupforsøget i São Tomé og Príncipe i 1995 var et forsøg på et militærkup i São Tomé og Príncipe den 15. august 1995. Kuppet blev iværksat mod præsident Miguel Trovoadas regering og blev ledet af løjtnant Manuel Quintas de Almeida. Den umiddelbare årsag til kuppet var en lang, seks måneders forsinkelse i udbetalingen af soldaternes løn og dårlige forsyninger og levevilkår for soldaterne. Men med pres fra det internationale samfund returnerede militæret magten til Trovoada den 22. august.

Se også 
 Kupforsøget i São Tomé og Príncipe i 2003

Referencer 

Statskup
Begivenheder i 1995
São Tomé og Príncipes historie
JA21

JA21 (backronym for Juiste Antwoord 2021, hvilke oversættes til Rigtige Svar 2021) er et hollandsk konservativt politisk parti.

Historie 
JA21 blev dannet den 18. december 2020 af Joost Eerdmans og Annabel Nanninga, som begge forlod Forum for Demokrati efter kontrovers over at flere medlemmer af ungdomspartiet havde sendt racistiske og antisemitiske beskeder. Begge grundlæggere, samt andre politikere som forlod FvD sagde at partiet ikke havde gjort nok for at bekæmpe højreekstreme elementer i partiet.

Den 20. december 2020 efter meldte all 3 af FvDs medlemmer af Europaparlamentet sig ind i JA21. To dage senere skiftede 7 FvD senatorer i overhuset til JA21. Ved sit debutvalg i 2021 vandt JA21 3 pladser i det hollandske underhus.

Positioner 
JA21 beskriver sig selv som et både konservativt og liberalt parti. Partiet ses også som et Fortuynistisk parti, hvilke underbygges af at partiformand Joost Eerdmands tidligere var medlem af underhuset for Lijst Pim Fortuyn.

Partiet ønsker at reducere indvandring, lavere skatter, og mener, at EU er ved at udvikle sig til en 'superstat under fransk-tysk lederskab', og at denne udvikling skal bekæmpes.

Valgresultater

Kilder

Eksterne henvisninger 

Politiske partier i Nederlandene
Etableret i 2018
Kupforsøget i São Tomé og Príncipe i 2003

Kupforsøget i São Tomé og Príncipe i 2003 var et forsøg på militærkup i São Tomé og Príncipe den 16. juli 2003. Kuppet blev iværksat mod præsident Fradique de Menezes' regering, og blev ledet af major Fernando Pereira. Kuppelederne hævdede at de havde forsøgt at vælte regeringen for at hjælpe med at afhjælpe fattigdom i regionen.

Baggrund 

Ønationen havde oplevede politisk ustabilitet tidligere. Kun måneder før kupforsøget i 2003 opløste præsident Menezes parlamentet på grund af over uoverensstemmelser vedrørende spørgsmål om præsidentens magt. Situationen blev løst efter forhandlinger mellem parterne som førte til en aftale om at gennemføre reformer inden 2006.

Kuppets detaljer 

Præsident Menezes var ude af landet på en privat rejse til Nigeria da kuppet begyndte den 16. juli Kuppet blev ledet af medlemmer af partiet Frente Democrática Cristã (Kristelig Demokratisk Front) som ikke var repræsenteret i parlamentet, og inkluderede mange frivillige fra den sydafrikanske hærs 32. bataljon. Kuppet startede med at soldater overtog kontrollen over strategiske steder og anholdt premierminister Maria das Neves og olieministeren. Premierministeren fik et hjerteanfald fra skudvekslinger i sit hjem. På et pressemøde hævdede Pereira at de dårlige levevilkår for militærpersoner drev ham til at gøre oprør.

Efterspil 

Forhandlinger mellem regeringen og kuplederne begyndte på kuppets anden dag. Oprørerne accepterede at opgive kontrollen, forudsat at de modtog amnesti fra regeringen, og at der blev afholdt valg og en ny regering tiltrådte. Sydafrikanske diplomater deltog i forhandlingerne da deres 32. bataljon var involveret i kuppet.

Se også 
 Kupforsøget i São Tomé og Príncipe i 1995

Referencer 

São Tomé og Príncipes historie
Statskup
Begivenheder i 2003
Abild sogn (Sverige)

Abild sogn i Halland var en del af Årstad herred og har været en del af Falkenbergs kommun siden 1971. Abild distrikt dækker det samme område siden 2016. Sognets areal er 61,77 kvadratkilometer, heraf 56,78 land . Navnet blev første gang registreret som Apulde i 1431 og kommer fra vildæble  Befolkningen var størst i 1870 (946 indbyggere), men er siden faldet. I 1990 boede 150 mennesker i Abild.

Herregården Hjuleberg (tidligere brugt af Thott, Treschow m.fl.) ligger i Abild. I sognen finns et naturreservat, Sjøreds naturreservat

Kilder 

Sogne i Årstad herred
Folkebogføringsdistrikter i Falkenbergs kommun
Ismail Sabri Yaakob

Dette er et malayisk navn. Der er ikke noget efternavn. Navnet Yaakob er et patronym, og personen bør omtales med sit fornavn, Ismail Sabri

Ismail Sabri bin Yaakob (født 18. januar 1960) er en malaysisk politiker der har været Malaysias premierminister siden august 2021. Han har været medlem af det nationale parlament siden 2004 og er næstformand for partiet United Malays National Organisation (UMNO) som indgår i koalitionen Barisan Nasional (BN) der igen samarbejder med koalitionen Perikatan Nasional (PN). Ismail Sabri var vicepremierminister fra juli 2021 i 40 dage før han blev premierminister, og han havde ministerposter i flere regeringer i perioden fra 2008 til 2021. Som et resultat af den malaysiske politiske krise 2020-21 blev han formelt udnævnt til premierminister den 21. august 2021 efter sin forgænger Muhyiddin Yassins fratrædelse.

Ismail Sabrivar var minister i flere regeringer ledet af BN-koalitionen under premierministrene Abdullah Ahmad Badawi og Najib Razak fra marts 2008 til dets valgnederlag i 2018, herunder minister for landdistrikter og regional udvikling, minister for landbrug og landbrugsindustri, minister for indenrigshandel, kooperativer og forbrug, og minister for unge og sport. Han var leder af oppositionen under regeringen ledet af Pakatan Harapan-koalitionen (PH) fra marts 2019 til dens kollaps i februar 2020 midt i den malaysiske politiske krise i 2020.

I PN-regeringen blev han udnævnt til seniorminister med ansvar for sikkerhed fra marts 2020 til sin forfremmelse til vicepremierministerposten i juli 2021, hvor han stod for landets reaktion på COVID-19-pandemien. Han ledte en fraktion af sit parti UMNO der fortsatte med at støtte premierminister Muhyiddin Yassin i juni 2021, da partiet trak sin støtte tilbage på grund af regeringens håndtering af pandemien. Da dette kulminerede i regeringens sammenbrud og Muhyiddins fratrædelse, indledte han med succes forhandlinger om at blive premierminister i august 2021 efter at have opnået støtte fra de fleste parlamentsmedlemmer.

Ismail Sabri har haft kontroverser på grund af sine kommentarer til støtte for forrang til etniske malayer i Malaysia.

Privatliv 
Ismail Sabri blev født i Temerloh i delstaten Pahang, Malaysia og opvokset som søn af en landmand. Han er uddannet jurist fra University of Malaya i 1980. I 1985 blev han advokat. Han har været gift siden i 1986 og har fire børn.

Referencer 

Malaysias premierministre
Årstad herred

Årstad herred () var et herred i Halland.

Sogne
I Falkenbergs kommun
Abild sogn
Asige sogn
Askome sogn
Eftra sogn
Krogsered sogn
Skrea sogn
Sløinge sogn
Vessige sogn
Årstad sogn

I Hylte kommun:
Drængsered sogn

 

Herreder i Halland
Fagered sogn

Fagered sogn i Halland var en del af Faurås herred. Fagered distrikt dækker det samme område og er en del af Falkenbergs kommun. Sognets areal er 71,89 kvadratkilometer, heraf land 68,77. I 2020 havde distriktet 434 indbyggere. Byen Fagered ligger i sognet.

Navnet (1330'erne Fagaryth) stammer fra den (tidligere) kirkeby. Optakten er fager, det vil sige, at den har givet et godt udbytte. Efterspillet er ryd, fra rydning 

Der er fundet et stenbrud (Funtaliden), hvor sten blev brudt til døbefonter, i Fagered.

Kilder 

Sogne i Faurås herred
Folkebogføringsdistrikter i Falkenbergs kommun
Kretensiske Hav

Det Kretensiske Hav (  , Kritiko Pelagos ) eller Kretahavet, er udgøres af den sydlige del af Det Ægæiske Hav. Havet strækker sig nord for øen Kreta, øst for øerne Kythera og Antikythera, syd for Kykladerne og vest for Dodekaneserne på Rhodos, Karpathos og Kassos. Mod vest er afgrænses det af Det Ioniske Hav. Mod nordvest ligger Myrtoanhavet, en del af Middelhavet, der ligger mellem Kykladerne og Peloponnes. Mod øst-sydøst er resten af Middelhavet, undertiden kaldt Levantinhavet. Mod syd, på den modsatte side af øen Kreta, begynder det Libyske hav.

Lige ved kysten af det nordøstlige Kreta når havet en maksimal dybde på 3.294 meter.  Andre kilder (kort) viser en maksimal dybde på 2.591 m.

Havnebyer og byer 

 Kastelli-Kissamos, sydvest
 Chania, sydvest
 Souda, syd-sydvest
 Rethymno, syd
 Heraklio, syd
 Agios Nikolaos, sydøst
 Sitia, sydøst
 Kassos (Fry), sydøst
 Anafi, nordøst
 Santorini

Bugter 

 Chania-bugten, syd
 Souda-bugten, sydøst
 Almyros-bugten, syd
 Mirabello-bugten, sydøst

Kilder og henvisninger

Noter 

Det Ægæiske Hav
Randhave i Middelhavet
Kreta